Bernardino Drovetti

Bernardino Drovetti, fieul dël nodar Giorgio e d'Anna Vittoria Vacha, a nass a Barbanià al 4 gené 1776. Ansima soa cà, ancora an pé, a l'è staita butà na targa ch'arcòrda l'event.
Drovetti a l'era rivà ën Egitt ant ël 1798 come colonel dl'esercit napoleònich ant la Campagna d'Egitt, andova a l'è peui stait nominà ancaricà dij afé e dòp Agent consolar franseis a Lssandria d'Egitt.

Ant ij tanti anì ch'a l'è restà ambelelì a l'ha colessionà antichità, pì che tut trovà ant ij scav davsin a Tebe. Soa prima colession a l'ha vendula re 'd Sardegna ant ël 1824, andova a costituiss la base dël Museo Egissi 'd Turin. D'autri tòch ch'a l'ha cojù pì an avant a son adess al Louvre ed al Ägyptisches Museum und Papyrussammlung 'd Berlin.

Drovetti a l'é mòrt a Turin ël 9 marzo 1852, andova a l'é sotrà ant ël simiteri monumental. 

Bibliografia
Silvio Curto, Storia del Museo Egizio di Torino, Torino 1979
Ronald T. Ridley, Napoleon's Proconsul In Egypt: The Life and Times of Bernardino Drovetti, Rubicon Press, 1998. ISBN 0-948695-59-5
Sylvie Guichard, Lettres de Bernardino Drovetti, consul de France à Alexandrie (1803 à 1830), Paris, Maisonneuve & Larose, 2003
Giorgio Seita - Valerio Giacoletto Papas, Bernardino Drovetti, storia di un piemontese in Egitto, Le chateau edizioni, Aosta, 2008. ISBN 88-7637-035-8

 Voci correlate 
 Papiro dei Re

Collegament da fòra
 Biografia 'd Bernardino Drovetti da Travellers in Egypt
 La société secrète égyptienne de Bernardino Drovetti
 Dissionari biografich Treccani